Armand Vestris

Si Auguste-Armand Vestris (1788  o 1786,  1787,  o 1795  Paris - 17 Mayo 1825, Vienna) ay isang sinaunang mananayaw at koreograpo mula sa Pransya noong ika-19 na siglo.

Anak siya nina Auguste Vestris (kung ang taon ng  kapanganakan ay 1795  ) at ang mananayaw na si Anne-Catherine Augier, kilala rin bilang Aimée (1777-1809). Nag-aral siya ng pagsasayaw kasama ang kanyang lolo na si Gaétan at unang nagtanghal sa entablado ng Opéra de Paris sa edad na apat, kasama ang kanyang ama at kanyang lolo.

Nagtanghal siya sa Italya at sa Portugal, pagkatapos ay tumira sa London noong 1809. Isa siyang guro ng ballet mula 1813 hanggang 1816, kalaunan ay lumipat siya sa Vienna kung saan siya ay pumanaw.

Noong 1813, ikinasal siya kay Lucia Elizabeth Bartolozzi (1797-1856), na magiging isang tanyag na mang-aawit, artista at tagapamahala ng teatro na kilala sa ilalim ng pangalang pang-entablado na "Madame Vestris". Naghiwalay sila noong 1817.

Mga Sanggunian

Mga kawingang panlabas 

 Armand Vestris dans le ballet de Macbeth, musique du Conte de Gallemberg
Ipinanganak noong 1788
Pamilyang Vestris